It uut dien dat jan vanden sande als man en momboir magrieten
stormis sijns wijfs wonen te kerbgen comen es voir den raide vand
stat thoenen hoe dat merten segers van mechlen voirmaels bij
subtijlheide alsoe vre bracht hadde een vrouwe psoen geheten ie
hanne storms omechtich huer leden dat zij den voirs merten
voirs scepen van loven brieve bekende de welke zij in huen
hande behielt die de voirs mten namaels der selver jehne
ontogen hadde en hadde hem met den selve doen leyden en vestigen
in alle huer goede dair net dat hij als moboir sijns wijfs ende
huer beyder kinde die der voirs goeden na den lant rechte alsoe
na waen alse de voirs merten oft sijn kinde onterft soude wezen
Ende dat de voirs scepen brieve waen en gedroegen contrarie
vanden uutste wille der voirs jehane welke punte de voirs jan
boet te thoene Beghende en bidden dair op vsien te worden
Op dwelc de voirs mten hem vandworde dede seggen dat de voirs
jehane hem de voirs brieve bekent en ovgegeve hadde huers
moets wille en beghende dat zij kinde die hij hadde van marien
wile stormis sine wive alle huer goede na huer doet hebbe souden
en hadde zij dair af bet vestich conne gedoen dat zij dat ghedaen
soude hebben dwelc hij boet te bewisen Soe eest dat de raet
vand stat dair af besceyt van beyde ptien heeft aen ghehoirt
en cleerlic bevonde bide gheve die bij dbekenne en de vorderinge
van rechte des voirs briefs waen dat de volcomen meynige en
begheerte der voirs jehane alsulc was dat des voirs mtens kinde
vande voir bedde de voirs goede na des selfs mtens doot gheheel
hebben soude en en wt bide voirs janne gheen besceyt vanden
uutste wille dien contrarie ghethoent dair tminende voir reden
en recht dat men den voirs mten en sijn kinde vande voirs
goeden houde sal in huen brieve en heeft jan hen aen te
spreken dat hij dat doen mach mette rechte Actu ii pleno
consilio sept vii